# Raja Gemini

Sutan Ibrahim Karim Amrullah (Baldwin Park, Califòrnia, 14 de juny de 1974), sovint abreujat com Sutan Amrull, és un maquillador i drag queen dels Estats Units que treballa sota el nom artístic de Raja Gemini. És més conegut com a guanyador de la temporada 3 de RuPaul's Drag Race, i també per la seva feina al reality show de televisió America's Next Top Model, en què feu de maquillador del programa durant nou edicions (de la quatre a la dotze).
Entre els clients d'Amrull com a maquillador hi ha Tyra Banks, Dita von Teese, Pamela Anderson, Paulina Porizkova, Iman, Iggy Azalea, RuPaul i Twiggy. Des del 2009, Amrull és també maquillador del cantant Adam Lambert per a premsa escrita, aparicions en directe als Estats Units i la gira Glam Nation Tour de 2010.

## Biografia

Amrull va néixer a Baldwin Park, Califòrnia, a l'oest dels Estats Units. El seu difunt pare, Abdul Wadud Karim Amrullah, era el germà menor de l'ulema i filòsof indonesi Hamka Als tres anys, la seva família es va traslladar a Indonèsia (d'on són els seus pares) i s'hi van quedar sis anys abans de tornar als Estats Units.

## Carrera
### Inicis professionals

Quan tenia setze anys, Amrull va introduir-se a l'escena drag assistint a diverses discoteques de Los Angeles amb els seus amics. Formava part d'un sector del drag que s’inspirava en les subcultures goth i punk. Els primers anys de la seva carrera en el drag a principis dels 90 els va passar sota el pseudònim de Crayola.
Va estudiar durant dos anys a la Universitat Estatal de Califòrnia Fullerton, com a estudiant d'art, centrant-se en la direcció d'art i la il·lustració, i després va decidir fer una carrera en maquillatge i personificació femenina.

### RuPaul's Drag Race

Va ser una de les concursants de la tercera temporada de RuPaul's Drag Race sota el monònim Raja. A l'episodi final, després d'una batalla de playback amb Manila Luzon, Raja va ser declarada guanyadora de la tercera temporada del programa i va coronar-se America's Next Drag Superstar. Com a part de les seves funcions com a guanyadora de la tercera temporada de Drag Race, Raja va fer una gira pels Estats Units i Canadà a la Logo's Drag Race Tour l'any 2011. Raja és la primera i única guanyadoraasiàtica dels Estats Units de la història de RuPaul's Drag Race.

### Altres ocupacions

Va ser maquillador a America's Next Top Model des del 2005 fins al 2009.
Al maig de 2011, Amrull va llançar el seu primer senzill com a Raja, titulat "Diamond Crowned Queen". El senzill va debutar al número cinquanta de la Billboard Hot Dance Club Songs, abans d’arribar al número trenta-cinc. El 21 d'agost de 2012 es va publicar el seu segon senzill "Sublim". El seu tercer senzill, "Zubi Zubi Zubi" va ser publicat l'1 de juny de 2013.
Des del 2014, ha presentat la secció setmanal de WOWPresents a YouTube, RuPaul's Drag Race Fashion Photo RuView, amb la seva companya Raven, també concursant de Drag Race.
Al febrer de 2017 va actuar com a criatura intergalàctica al videoclip del senzill "Fun" de Blondie. També va aparèixer a la campanya de Diesel "Make Love Not Walls" dirigida per David LaChapelle i en una campanya per a Urban Decay al costat de les companyes de Drag Race Alaska Thunderfuck, Jiggly Caliente i Katya Zamolodchikova.
Va participar com a protagonista a l'episodi d'Els Simpson "Werking Mom", que es va emetre el 18 de novembre de 2018. El juny de 2019, va ser una de les 37 drag queens que van aparèixer a la portada de la revista New York.

## Vida privada

El 14 de desembre de 2017, Amrull es va casar amb Ryan Turner a Norwalk, Califòrnia.

## Discografia
### Senzills

| Títol | Any | Posició més alta a les llistes d'èxits |
| Títol | Any | US Dance |
| "Diamond Crowned Queen" | 2011 | 35 |
| "Sublime" | 2012 | - |
| "Zubi Zubi Zubi" | 2013 | - |
| "Cholita" | 2015 | - |
| "Divine" | 2017 | - |
| "Moodbored" | 2019 | - |

## Referències

* ↑ «Designer eyes leaving Omaha to achieve his dreams» (en anglès). Arxivat de l'original el 2012-09-05. [Consulta: 16 gener 2021].
* ↑ Raja Gemini a Internet Movie Database (anglès)
* ↑ Amrullah, Abdul Wadud Karim. Sumatran Warrior: Mighty Man of Love and Courage. Westbow Press, 2016. ISBN 9781512731835.
* ↑ (en anglès) . Arxivat 2018-03-12 a Wayback Machine. «Còpia arxivada». Arxivat de l'original el 2018-03-12. [Consulta: 28 novembre 2022].
* ↑ «Drag queen Raja talks about his start in drag, coming out to his family and his favourite beauty tip» (en anglès). Arxivat de l'original el 2018-08-01.
* ↑ «Club Kid Looks - RuPaul's Drag Race Season 9» (en anglès). [Consulta: 6 juliol 2021].
* ↑ «Interview Raja» (en anglès). . Arxivat 2017-02-19 a Wayback Machine. «Còpia arxivada». Arxivat de l'original el 2017-02-19. [Consulta: 16 gener 2021].
* ↑ The Power Group – Sutan Amrull
* ↑ «Drag superstar» (en anglès). . Arxivat 2015-10-07 a Wayback Machine.
* ↑ John Polly «Get ready...» (en anglès). .
* ↑ «Dance Club Play Songs - Week of July 02, 2011». Billboard. [Consulta: 12 maig 2012].
* ↑ «Dance Club Play Songs - Week of July 30, 2011». Billboard. [Consulta: 12 maig 2012].
* ↑ Dan Avery , 01-06-2013.
* ↑ «Raja and Raven Star in New Web Series 'RuPaul's Drag Race Fashion Photo RuView'». Drag Official. [Consulta: 19 febrer 2017].
* ↑ «Watch Raja Play A Psychedelic Space Queen In New Blondie Music Video». .
* ↑ «RuPaul and Drag Race winner Raja sashay into The Simpsons and it is everything» (en anglès), 19-11-2018. [Consulta: 16 gener 2021].
* ↑ «On The Cover: The Most Powerful Drag Queens In America» (en anglès). .
* ↑ Rudolph, Christopher. «"Drag Race" Season 3 Winner Raja Marries Husband In Surprise Wedding». NewNowNext. Viacom International, 18-12-2018. [Consulta: 8 març 2018].
* ↑ «Dance Songs: Top Dance Music Chart – August 6, 2011». Billboard, 06-08-2011. Arxivat de l'original el 16 d’agost 2016. [Consulta: 5 setembre 2015]. De subscripció o mur de pagament